CELEX: 32011D0714
Language: et
Date: 2011-10-11 00:00:00
Title: 2011/714/: Nõukogu otsus, 11. oktoober 2011 , millega muudetakse otsust 1999/70/EÜ riikide keskpankade välisaudiitorite kohta Banco de Portugali välisaudiitorite osas

1.11.2011   
            
            
               ET
            
            
               Euroopa Liidu Teataja
            
            
               L 285/23
            
         NÕUKOGU OTSUS,
   11. oktoober 2011,
   millega muudetakse otsust 1999/70/EÜ riikide keskpankade välisaudiitorite kohta Banco de Portugali välisaudiitorite osas
   (2011/714/EL)
   EUROOPA LIIDU NÕUKOGU,
   võttes arvesse Euroopa Liidu lepingule ja Euroopa Liidu toimimise lepingule lisatud protokolli Euroopa Keskpankade Süsteemi ja Euroopa Keskpanga põhikirja kohta, eriti selle artiklit 27.1,
   võttes arvesse Euroopa Keskpanga 25. augusti 2011. aasta soovitust EKP/2011/11 Euroopa Liidu Nõukogule Portugali keskpanga välisaudiitorite kohta (1)
   
   ning arvestades järgmist:
   
               (1)
            
            
               Euroopa Keskpanga (EKP) ja eurosüsteemi riikide keskpankade raamatupidamist auditeerivad sõltumatud välisaudiitorid, keda soovitab EKP nõukogu ja kelle kiidab heaks Euroopa Liidu Nõukogu.
            
         
               (2)
            
            
               Seniste Banco de Portugali välisaudiitorite volitused lõppesid pärast 2010. majandusaasta auditeerimist. Seetõttu tuleb välisaudiitorid ametisse määrata alates 2011. majandusaastast.
            
         
               (3)
            
            
               Banco de Portugal on majandusaastateks 2011 kuni 2016 valinud oma välisaudiitoriteks PricewaterhouseCoopers & Associados – Sociedade de Revisores Oficiais de Contas, Lda.
            
         
               (4)
            
            
               EKP nõukogu soovitas, et majandusaastateks 2011 kuni 2016 nimetataks Banco de Portugali välisaudiitoritena ametisse PricewaterhouseCoopers & Associados – Sociedade de Revisores Oficiais de Contas, Lda.
            
         
               (5)
            
            
               On asjakohane järgida EKP nõukogu soovitust ning muuta vastavalt nõukogu otsust 1999/70/EÜ (2),
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 1999/70/EÜ artikli 1 lõige 10 asendatakse järgmisega:
   
      „10.   PricewaterhouseCoopers & Associados – Sociedade de Revisores Oficiais de Contas, Lda. kinnitatakse käesolevaga majandusaastateks 2011 kuni 2016 Banco de Portugali välisaudiitoriks.”
   
   Artikkel 2
   Käesolev otsus jõustub selle teatavakstegemise päeval.
   Artikkel 3
   Käesolev otsus on adresseeritud Euroopa Keskpangale.
   
      Luxembourg, 11. oktoober 2011
      
         
            Nõukogu nimel
         
         
            eesistuja
         
         M. DOWGIELEWICZ
      
   
   
      (1)  ELT C 258, 2.9.2011, lk 1.
   
      (2)  EÜT L 22, 29.1.1999, lk 69.